Kommissionens forordning (EF) nr. 2079/2001
af 24. oktober 2001
om berigtigelse af forordning (EF) nr. 1889/2001 om udstedelse af importlicenser for ris i forbindelse med ansøgninger, der er indgivet i de ti første arbejdsdage i september 2001 efter forordning (EF) nr. 327/98
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 327/98 af 10. februar 1998 om åbning og forvaltning af visse toldkontingenter for indførelse af ris og brudris(1), ændret ved forordning (EF) nr. 648/98(2), særlig artikel 5, stk. 2, og
ud fra følgende betragtninger:
En kontrol har vist en fejl i bilaget til Kommissionens forordning (EF) nr. 1889/2001(3). Forordningen må derfor berigtiges med tilbagevirkende kraft. Ved berigtigelsen er der taget højde for de ansøgninger, som reelt er indgivet for tranchen for oktober måned -
UDSTEDT FØLGENDE FORORDNING:
Artikel 1
Bilaget til forordning (EF) nr. 1889/2001 erstattes af bilaget til nærværende forordning.
Artikel 2
Denne forordning træder i kraft den 25. oktober 2001.
Den anvendes fra den 28. september 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. oktober 2001.